Hasso Plattner

Hasso Plattner (født 21. januar 1944 i Berlin) er en tysk entreprenør. 

Sammen med Dietmar Hopp, Claus Wellenreuther, Hans-Werner Hector og Klaus Tschira er han en av grunnleggere av softwarebedriften SAP i Walldorf. Plattner er styreformann i SAP.

I 1998 grunnla han Hasso-Plattner-instituttet for softwaresystemteknikk ved Universitetet i Potsdam. Instituttet eies av den allmennyttige Hasso-Plattner-stiftelsen for softwaresystemteknikk. Han har forpliktet seg til å bidra med mer enn 50 millioner euro fra sin privatformue til stiftelsen over 20 år. I tillegg leder han faget Enterprise Platform and Integration Concepts. 

I begynnelsen av oktober 2005 grunnla han sammen med Stanford University Hasso Plattner Institute of Design som han støttet med 35 millioner amerikanske dollar. Høsten 2003 gav han 10 millioner euro til biblioteket ved Universitetet i Mannheim. Plattner har i flere år pleiet forbindelser med Sør-Afrika, der han også periodevis bor. Han har støttet University of KwaZulu-Natal og Universitetet i Cape Town. 

Plattner er gift, har to barn og bor i Schriesheim-Altenbach ved Heidelberg.

 Utmerkelser  
 1990: Æresdoktor ved Universitetet i Saarbrücken, 1994 honorarprofessor i økonomiinformatikk
 1998: Æresdoktor ved Universität des Saarlandes
 2002: Æresdoktor ved Universitetet i Potsdam, 2004 honorarprofessor
 2004: Leibniz-Medaille fra Berlin-Brandenburgische Akademie der Wissenschaften
 2007: Brandenburgs fortjenstorden.

 Referanser 
Platzeck verleiht Verdienstorden des Landes an Hasso Plattner – Unternehmer als „Mäzen und Macher“ gewürdigt på stk.brandenburg.de Publisert 26. november 2007. Besøkt 15. juli 2012.

 Eksterne lenker 

 Artikkel om Plattner i Managermagazin
 Hasso-Plattner-Institut
 HP Ventures 

Kategori:Tyske forretningsfolk
Kategori:Gründere
Kategori:Personer tilknyttet Stanford University
Kategori:Brandenburgs fortjenstorden
Kategori:Personer fra Berlin
Kategori:Fødsler i 1944